[{"text_idx": "#000000", "text": "Uned Datblygu Dysgu ac Addysgu"}, {"text_idx": "#000002", "text": "Beth arall y gallem ei wneud i gefnogi myfyrwyr wrth iddynt ddysgu? (yn o\u0302l y myfyrwyr eu hunain!)"}, {"text_idx": "#000003", "text": "Cawsom gyfle yn ddiweddar i gyflwyno sesiynau \u2018Gwnewch y gorau o\u2019ch dysgu ar-lein\u2019 i Gynorthwywr Adrannol i Gymheiriaid, Cynrychiolwyr Myfyrwyr yn ogystal a\u0302 Chynorthwywyr Preswyl. Roedd y sesiynau hyn yn canolbwyntio\u2019n bennaf ar gyflwyno myfyrwyr i\u2019r adnoddau sydd ar gael iddynt: y modiwl Cefnogi eich dysgu ar Blackboard (a fydd yn cael ei gyflwyno i\u2019r holl fyfyrwyr yn fuan); a\u2019r Canllawiau Cyflym ar Lwyddiant Myfyrwyr."}, {"text_idx": "#000004", "text": "Rydym hefyd wedi manteisio ar y cyfleoedd hyn i ofyn i fyfyrwyr: \u2018Beth arall y gallwn ei wneud i\u2019ch cefnogi wrth ichi ddysgu?\u2019. Hoffem rannu a\u0302 chi rywfaint o\u2019r adborth a gawsom, ynghyd ag awgrymiadau ynghylch sut y gellid ymdrin a\u0302\u2019r rhain:"}, {"text_idx": "#000005", "text": "Er nad yw hyn yn rhywbeth y gall y staff dysgu ei ddatrys, gallai fod yn fuddiol cynnwys dolen i\u2019r wybodaeth am Estyniadau i Waith Cwrs ynghyd a\u0302\u2019r wybodaeth arall am asesiadau."}, {"text_idx": "#000006", "text": "Crybwyllodd rhai myfyrwyr y ffaith eu bod wedi cael anhawster wrth lywio\u2019u ffordd drwy eu llwyth gwaith o safbwynt dysgu ar-lein, a\u2019r angen am strwythur cliriach o ran sut a phryd y bydd y cynnwys yn cael ei ryddhau iddynt. Felly, hoffem annog staff i gynnwys tabl byr ac ynddo ddyddiadau rhyddhau cynnwys (gellir ei gynnwys yng Ngwybodaeth y Modiwl), a chadw at ddyddiadau ac amseroedd y seminarau a\u2019r sesiynau byw a amserlennwyd."}, {"text_idx": "#000007", "text": "Y modd y mae gweithgareddau ystafelloedd trafod yn cael eu dylunio"}, {"text_idx": "#000008", "text": "Rydym yn falch gweld cynifer o aelodau o staff yn gwneud defnydd da o nodwedd newydd yr ystafelloedd trafod yn MS Teams. Mae rhai myfyrwyr wedi awgrymu y gallai dyluniad rhai gweithgareddau ystafell drafod fod yn fwy clir. Mynnwch gip ar ein blog ar Awgrymiadau ar gyfer addysgu gydag Ystafelloedd Trafod."}, {"text_idx": "#000009", "text": "Dywedodd y myfyrwyr eu bod yn ei chael hi\u2019n anoddach canolbwyntio wrth ddysgu ar-lein. Un ffordd o oresgyn hyn fyddai annog eich myfyrwyr i wneud nodiadau trwy gydol y sesiwn (Sut gallaf wneud nodiadau yn y dosbarth?) a chynnwys mwy o weithgareddau sy\u2019n gofyn iddynt gymryd rhan yn weithredol."}, {"text_idx": "#000010", "text": "Casgliadau o dechnegau a gweithgareddau asesu yn yr ystafell ddosbarth:"}, {"text_idx": "#000012", "text": "Mae\u2019n anodd inni gyd geisio cael y cydbwysedd hwn dan yr amgylchiadau presennol, ond gallai fod yn fuddiol annog y myfyrwyr i edrych ar y canllaw hwn sy\u2019n cynnwys cyngor ar sut i barhau i fod yn drefnus ac yn llawn ysgogiad."}, {"text_idx": "#000013", "text": "Cyfleoedd i siarad a\u0302\u2019u tiwtor"}, {"text_idx": "#000014", "text": "Mae myfyrwyr wir yn gwerthfawrogi\u2019r oriau cyswllt gyda\u2019u tiwtoriaid. Os oes modd, efallai y byddai\u2019n werth trefnu sesiwn \u2018cadw cyswllt\u2019 ar ryw adeg yn ystod eich modiwl, neu ailadrodd sut y gall myfyrwyr drefnu apwyntiad a\u0302 chi."}, {"text_idx": "#000015", "text": "Nid yw\u2019n syndod bod y myfyrwyr wedi dweud eu bod yn teimlo\u2019n fwy unig a heb gyfle i gymdeithasu. Gallai fod yn syniad da annog eich myfyrwyr i greu grw\u0302p astudio a bwrdd trafod ar gyfer y dosbarth er mwyn rhoi mwy o gyfle iddynt gefnogi ei gilydd wrth iddynt ddysgu. Gallai fod yn fuddiol hefyd annog myfyrwyr i ymweld a\u0302 gwefan Undeb y Myfyrwyr i weld pa gefnogaeth sydd ar gael ganddynt ac i weld y gweithgareddau cymdeithasol y maent yn eu cynnal."}, {"text_idx": "#000017", "text": "Leave a Comment Diddymu ymateb"}, {"text_idx": "#000018", "text": "Ni fydd eich cyfeiriad e-bost yn cael ei gyhoeddi. Mae'r meysydd gofynnol yn cael eu marcio *"}, {"text_idx": "#000019", "text": "Notify me of follow-up comments by email."}, {"text_idx": "#000020", "text": "Notify me of new posts by email."}, {"text_idx": "#000022", "text": "Subscribe to Blog via Email\nEnter your email address to subscribe to this blog and receive notifications of new posts by email."}, {"text_idx": "#000023", "text": "Subscribe to Blog via Email"}, {"text_idx": "#000024", "text": "Enter your email address to subscribe to this blog and receive notifications of new posts by email."}]